Tert.am-ի հետ զրույցում ԼՂՀ արտգործնախարար Կարեն Միրզոյանը հայտարարել է․ «Այսօր ժամանակն է Արցախի միջազգային ճանաչման համար: Արցախը պետք է ճանաչվի ոչ միայն Հայաստանի կողմից, այլեւ ողջ միջազգային հանրության: Դա լինելու է կարևորագույն գրավականը Արցախի անվտանգության ապահովման, զարգացման համար»: Ավելի վաղ ապրիլյան պատերազմի օրերին ԼՂՀ խորհրդարանում Միրզոյանը հայտարարել էր․ «Մենք համոզված ենք, որ ցանկացած փաստաթուղթ, որի քննարկմանը և մշակմանը չի մասնակցել ԼՂՀ-ն, ուղղակի կենսունակ չէ։ Հենց դրա համար էլ մենք պնդում ենք, որ արցախյան կողմը պետք է վերականգնի իր կարգավիճակը՝ որպես բանակցային գործընթացի լիարժեք կողմ։ Եվ բանակցային գործընթաց ասելով ՝ մենք հասկանում ենք նրա բոլոր փուլերը»։